Alfred Bester

Alfred Bester (født 18. desember 1913, død 30. september 1987) var en amerikansk science fictionforfatter. Blant hans mest kjente verker er romanen The Demolished Man fra 1953, som også ga ham en Hugo-pris - den første som ble utdelt.

På norsk foreligger romanen The Stars My Destination (1956) som Mannen som ikke ville dø i oversettelse av Tor Edvin Dahl på Gyldendal Norsk Forlag i 1973. Dessuten er novellen «They don't make life like they used to» oversatt til «Siste par ut» for antologien Østenfor sol (Bokklubben 1969) og «Fondly Fahrenheit» til «Herlige Celsius» for antologien Jeg – en maskin (Gyldendal Norsk Forlag 1973).

Radioteatret sendte i 1981 en dramatisering av The Demolished Man i form av hørespillet Demolisjon. Stykket var oversatt og regissert av Nils Nordberg, og hadde blant andre Kai Remlov, Lise Fjeldstad og Sossen Krohg på rollelisten.

Referanser

Eksterne lenker 
 
 

Science fiction-forfattere fra USA
Romanforfattere fra USA
Novellister fra USA
Personer fra New York City